title: 2013/4/Euratom: A Tanács határozata ( 2012. december 11. ) a Svájci Államszövetségnek az Európai Atomenergia-közösség nukleáris kutatási és képzési tevékenységekre vonatkozó keretprogramjához (2012–2013) történő társulását létrehozó, egyrészről az Európai Atomenergia-közösség, másrészről a Svájci Államszövetség közötti tudományos és technológiai együttműködésről szóló megállapodásnak az Európai Bizottság által történő megkötése jóváhagyásáról

text:
               9.1.2013

               HU

               Az Európai Unió Hivatalos Lapja

               L 4/1

      A TANÁCS HATÁROZATA

   (2012. december 11.)
   a Svájci Államszövetségnek az Európai Atomenergia-közösség nukleáris kutatási és képzési tevékenységekre vonatkozó keretprogramjához (2012–2013) történő társulását létrehozó, egyrészről az Európai Atomenergia-közösség, másrészről a Svájci Államszövetség közötti tudományos és technológiai együttműködésről szóló megállapodásnak az Európai Bizottság által történő megkötése jóváhagyásáról
   (2013/4/Euratom)
   AZ EURÓPAI UNIÓ TANÁCSA,
   tekintettel az Európai Atomenergia-közösséget létrehozó szerződésre és különösen annak 101. cikke második bekezdésére,
   tekintettel az Európai Bizottság javaslatára,
   mivel:

               (1)

               Az Európai Bizottság a Tanács által kibocsátott irányelveknek megfelelően tárgyalásokat folytatott a Svájci Államszövetségnek az Európai Atomenergia-közösség nukleáris kutatási és képzési tevékenységekre vonatkozó keretprogramjához (2012–2013) történő társulását létrehozó, egyrészről az Európai Atomenergia-közösség, másrészről a Svájci Államszövetség közötti tudományos és technológiai együttműködésről szóló megállapodásról (a továbbiakban: a megállapodás).

               (2)

               A megállapodás Európai Bizottság általi megkötését jóvá kell hagyni,

         ELFOGADTA EZT A HATÁROZATOT:
   Egyetlen cikk
   A Tanács ezúton jóváhagyja a Svájci Államszövetségnek az Európai Atomenergia-közösség nukleáris kutatási és képzési tevékenységekre vonatkozó keretprogramjához (2012–2013) történő társulását létrehozó, egyrészről az Európai Atomenergia-közösség, másrészről a Svájci Államszövetség közötti tudományos és technológiai együttműködésről szóló megállapodásnak az Európai Bizottság által történő megkötését.
   A megállapodás megkötésekor az Európai Bizottság képviselője által az Európai Bizottság részéről az Európai Atomenergia-közösség nevében tett, az e határozat mellékletében található nyilatkozatot a Tanács jóváhagyja.
   A megállapodás szövege e határozat mellékletében található.

      Kelt Brüsszelben, 2012. december 11-én.

            a Tanács részéről

            az elnök

         A. D. MAVROYIANNIS

      MELLÉKLET

         Az Európai Bizottság nyilatkozata az Európai Atomenergia-közösség nevében
         A Svájci Államszövetség képviselői annak megerősítésére kérték az Európai Bizottságot, hogy a Svájci Államszövetségtől a 2012. évre vonatkozóan az Euratom valamennyi kutatási tevékenységével összefüggésben várt hozzájárulások teljes összege nem lesz nagyobb 55 millió CHF-nél.
         Az Európai Bizottság megerősíti, hogy a vonatkozó statisztikai adatok alapján, a Svájci Államszövetségtől a 2012. évre vonatkozóan az Euratom valamennyi kutatási tevékenységével összefüggésben várt hozzájárulások meghatározására szolgáló, az e megállapodás megkötését megelőző időszakot is magában foglaló szorzótényezők figyelembevételével a Svájci Államszövetség által a 2012. évre vonatkozóan teljesítendő befizetés teljes összege nem lesz nagyobb 55 millió CHF-nél.

         MEGÁLLAPODÁS

      az egyrészről az Európai Atomenergia-közösség, másrészről a Svájci Államszövetség közötti tudományos és technológiai együttműködésről, valamint a Svájci Államszövetségnek az Európai Atomenergia-közösség nukleáris kutatási és képzési tevékenységekre vonatkozó keretprogramjához (2012–2013) történő társulásáról
      AZ EURÓPAI ATOMENERGIA-KÖZÖSSÉG
      (a továbbiakban: Euratom),
      amelyet az Európai Bizottság (a továbbiakban: Bizottság) képvisel,
      egyrészről,
      valamint
      A SVÁJCI ÁLLAMSZÖVETSÉG
      (a továbbiakban: Svájc), amelyet a Svájci Szövetségi Tanács képvisel,
      másrészről,
      a továbbiakban együtt: Felek,
      FIGYELEMBE VÉVE, hogy a Svájc és az Euratom közötti szoros viszony javára válik a Feleknek,
      FIGYELEMBE VÉVE a tudományos és a technológiai kutatás fontosságát a Felek számára, valamint kölcsönös érdeküket abban, hogy ezen a területen az erőforrások jobb kihasználása és a szükségtelen párhuzamosságok elkerülése érdekében együttműködést folytassanak,
      MIVEL a Felek jelenleg kutatási programokat hajtanak végre olyan területeken, amelyek mindkét fél érdeklődésére számot tartanak,
      MIVEL a Felek érdekeltek abban, hogy ezekben a programokban kölcsönös előnyükre együttműködjenek egymással,
      FIGYELEMBE VÉVE, hogy a Felek érdekeltek kutatással foglalkozó jogalanyaiknak a kutatási, a technológiafejlesztési és a képzési tevékenységekhez való kölcsönös hozzáférésében,
      MIVEL az Európai Atomenergia-közösség és Svájc 1978-ban együttműködési megállapodást kötött egymással az ellenőrzött termonukleáris fúzió és a plazmafizika területén (a továbbiakban: Fúziós Megállapodás),
      MIVEL a Felek 1986. január 8-án keretmegállapodást kötöttek egymással a tudományos és műszaki együttműködésről (a továbbiakban: Keretmegállapodás), amely 1987. július 17-én lépett hatályba,
      MIVEL a Keretmegállapodás 6. cikke értelmében a Keretmegállapodásban előirányzott együttműködést megfelelő megállapodások útján kell végrehajtani,
      MIVEL az Európai Unió és Svájc 2007. június 25-én megállapodást írt alá a tudományos és technológiai együttműködésről, amely 2008. február 28-án lépett hatályba és amelynek rendelkezéseit visszamenőleges hatállyal 2007. január 1-jétől alkalmazták,
      FIGYELEMBE VÉVE, hogy az említett megállapodás 9. cikkének (2) bekezdése rendelkezik a megállapodásnak az új többéves kutatási és technológiafejlesztési keretprogramokban való részvétel céljából, közösen megállapított feltételek mellett történő megújításáról, illetve újratárgyalásáról,
      MIVEL a 2012/93/Euratom tanácsi határozat, (1) a 139/2012/Euratom rendelet, (2) valamint a 2012/94/Euratom (3) és a 2012/95/Euratom (4) tanácsi határozat elfogadásával létrejött az Európai Atomenergia-közösség (Euratom) nukleáris kutatási és képzési tevékenységekre vonatkozó keretprogramja (2012–2013), amely az európai kutatási térség kiteljesítéséhez is hozzájárul (a továbbiakban: 2012–2013. évi Euratom-keretprogram),
      MIVEL az Európai Atomenergia-közösséget létrehozó szerződés rendelkezéseire is figyelemmel ez a megállapodás és az e megállapodás alapján végzett tevékenységek nem fogják érinteni a tagállamok azon hatáskörét, hogy Svájccal a tudomány, a technológia és a kutatás-fejlesztés területén kétoldalú tevékenységekbe fogjanak és ebből a célból szükség szerint megállapodásokat kössenek,
      MIVEL az Euratom megkötötte az ITER projekt közös megvalósítása érdekében az ITER Nemzetközi Fúziósenergia-fejlesztési Szervezete létrehozásáról szóló megállapodást. A megállapodás 21. cikke és az ITER-megállapodás, az ITER-szervezet részére kiváltságok és mentességek nyújtásáról szóló megállapodás és a tágabb megközelítés keretében folytatandó tevékenységekről szóló megállapodás Svájc területére való alkalmazásáról, valamint Svájcnak a Fúziósenergia-fejlesztési és ITER Európai Közös Vállalkozásban való tagságáról szóló, az Európai Atomenergia-közösség és a Svájci Államszövetség között levélváltás formájában létrejött, 2007. november 22-én kelt megállapodások értelmében a megállapodás alkalmazandó Svájcra is, amely teljes jogú társult harmadik államként részt vesz az Euratom fúziós programjában,
      MIVEL az Euratom tagja a 2007. március 27-i tanácsi határozattal létrehozott Fúziósenergia-fejlesztési és ITER Európai Közös Vállalkozásnak. A határozat 2. cikke és az ITER-megállapodás, az ITER-szervezet részére kiváltságok és mentességek nyújtásáról szóló megállapodás és a tágabb megközelítés keretében folytatandó tevékenységekről szóló megállapodás Svájc területére való alkalmazásáról, valamint Svájcnak a Fúziósenergia-fejlesztési és ITER Európai Közös Vállalkozásban való tagságáról szóló, az Európai Atomenergia-közösség és a Svájci Államszövetség között levélváltás formájában létrejött, 2007. november 22-én kelt megállapodások értelmében Svájc, minthogy harmadik államként saját kutatási programja és az Euratom fúziós programja között társulást hozott létre, tagjává vált a közös vállalkozásnak,
      MIVEL az Euratom megkötötte a Japán kormánya és az Európai Atomenergia-közösség közötti, a fúziós energia kutatása területén a tágabb megközelítés keretében folytatandó tevékenységek közös végrehajtásáról szóló megállapodást. A megállapodás 26. cikke értelmében a megállapodást alkalmazni kell Svájcra is, amely teljes jogú társult harmadik államként részt vesz az Euratom fúziós programjában,
      A KÖVETKEZŐKBEN ÁLLAPODTAK MEG:
      1. cikk
      Tárgy
      (1)   A Fúziós Megállapodásban foglalt feltételek sérelme nélkül Svájcnak a 2012–2013. évi Euratom-keretprogram végrehajtásában való részvételére az e megállapodásban megállapított szabályokat kell alkalmazni.
      A Svájcban letelepedett jogalanyok a 2012–2013. évi Euratom-keretprogram összes egyedi programjában részt vehetnek.
      (2)   A svájci jogalanyok az Európai Unió Közös Kutatóközpontjának tevékenységeiben akkor is részt vehetnek, ha ez a részvétel nem tartozik az (1) bekezdés hatálya alá.
      (3)   Az Európai Unióban letelepedett jogalanyok, a Közös Kutatóközpontot is beleértve, részt vehetnek Svájc mindazon kutatási programjaiban és/vagy projektjeiben, amelyeknek témája egyenértékű a 2012–2013. évi Euratom-keretprogram programjainak témáival.
      (4)   E megállapodás alkalmazásában „jogalany”: a természetes személy, valamint a letelepedés helye szerinti nemzeti jog vagy az Európai Unió joga szerint alapított olyan jogi személy, amely saját nevében korlátozás nélkül jogokat szerezhet és kötelezettségeket vállalhat. A fogalom kiterjed egyebek mellett az egyetemekre, a kutatószervezetekre, az iparvállalatokra, a kis- és középvállalkozásokat is beleértve, valamint a magánszemélyekre.
      2. cikk
      Az együttműködés formái és eszközei
      Az együttműködés formái a következők:

                  1.

                  a Svájcban letelepedett jogalanyok részvétele a 2012–2013. évi Euratom-keretprogram valamennyi egyedi programjában a vállalkozásoknak, a kutatóközpontoknak és az egyetemeknek az Európai Atomenergia-közösség kutatási és képzési tevékenységeiben való részvételére irányadó szabályokban meghatározott feltételekkel;

                  2.

                  a 2012–2013. évi Euratom-keretprogram végrehajtása érdekében elfogadott programok költségvetéséhez Svájc által nyújtott, a B. mellékletben meghatározott pénzügyi hozzájárulás;

                  3.

                  az Európai Unióban letelepedett jogalanyok részvétele a Szövetségi Tanács döntésével létrejött, a 2012–2013. évi Euratom-keretprograméval egyenértékű témákban folytatott kutatási programokban és/vagy projektekben a vonatkozó svájci szabályozásokban meghatározott feltételekkel, az adott projekt résztvevőinek és a megfelelő svájci program igazgatásának beleegyezésével. Ha a vonatkozó svájci szabályozások másként nem rendelkeznek, az Európai Unióban letelepedett, a svájci kutatási programokban és/vagy projektekben részt vevő jogalanyok fedezik a saját költségeiket, beleértve a projekt általános igazgatási és adminisztrációs költségeinek rájuk eső részét is;

                  4.

                  a 2012–2013. évi Euratom-keretprogram és a svájci programok és/vagy projektek végrehajtásával kapcsolatos, kellő időben biztosított információ- és iratszolgáltatáson túlmenően a Felek közötti együttműködés kiterjedhet a következő együttműködési formákra és módokra:

                              a)

                              a Svájc és az Euratom kutatáspolitikájának irányairól és prioritásairól, valamint a kapcsolódó tervekről folytatott rendszeres eszmecserére;

                              b)

                              az együttműködés kilátásairól és továbbfejlesztéséről folytatott eszmecserére;

                              c)

                              a Svájc és az Euratom kutatási programjainak és projektjeinek végrehajtásáról, valamint az e megállapodás keretében végzett munka eredményeiről kellő időben lefolytatott információcserékre;

                              d)

                              közös találkozókra;

                              e)

                              kutatók, mérnökök és technikusok szakmai útjaira és cserelátogatásaira;

                              f)

                              a Svájc és az Euratom program- és projektvezetői közötti rendszeres kapcsolattartásra és utólagos együttműködésre;

                              g)

                              szakértők részvételére konferenciákon, tudományos tanácskozásokon és műhelytalálkozókon.

            3. cikk
      Kiigazítás
      Az együttműködés a Felek közös megegyezésével bármikor kiigazítható és továbbfejleszthető.
      4. cikk
      A szellemi tulajdonhoz kapcsolódó jogok és kötelezettségek
      (1)   Az A. mellékletre és az alkalmazandó jogra is figyelemmel a Svájcban letelepedett, a 2012–2013. évi Euratom-keretprogramban részt vevő jogalanyok jogai és kötelezettségei az e részvételből származó információk és szellemi tulajdon feletti tulajdonjog, valamint ezen információk és szellemi tulajdon hasznosítása és terjesztése vonatkozásában megegyeznek az Európai Unióban letelepedett jogalanyokéival.
      (2)   Az A. mellékletre és az alkalmazandó jogra is figyelemmel az Európai Unióban letelepedett, a 2. cikk 3. pontja alapján Svájc kutatási programjaiban és/vagy projektjeiben részt vevő jogalanyok jogai és kötelezettségei az e részvételből származó információk és szellemi tulajdon feletti tulajdonjog, valamint ezen információk és szellemi tulajdon hasznosítása és terjesztése vonatkozásában megegyeznek a Svájcban letelepedett, a kérdéses programokban és/vagy projektekben részt vevő jogalanyokéival.
      5. cikk
      Pénzügyi rendelkezések
      A Svájc pénzügyi hozzájárulására irányadó szabályokat a B. melléklet tartalmazza.
      6. cikk
      Svájc–Közösségek Kutatási Bizottság
      (1)   A Keretmegállapodással létrehozott Svájc–Közösségek Kutatási Bizottság áttekinti, értékeli és biztosítja e megállapodás helyes végrehajtását. Az e megállapodás értelmezésével vagy végrehajtásával kapcsolatban felmerülő kérdéseket e bizottság elé kell terjeszteni.
      (2)   A bizottság a C. mellékletben található, az Európai Unió, illetve az Euratom aktusaira való hivatkozásokat módosíthatja.
      7. cikk
      Részvétel
      (1)   A 4. cikkben foglalt rendelkezések sérelme nélkül a Svájcban letelepedett, a 2012–2013. évi Euratom-keretprogramban részt vevő jogalanyok szerződéses jogai és kötelezettségei megegyeznek az Európai Unióban letelepedett jogalanyokéival.
      (2)   A Svájcban letelepedett jogalanyok vonatkozásában a 2012–2013. évi Euratom-keretprogram alkalmazásában a pályázatok benyújtására és értékelésére, valamint a támogatási megállapodások és/vagy szerződések odaítélésére és megkötésére ugyanazok a feltételek vonatkoznak, mint az ugyanazon programok alkalmazásában az Európai Unióban letelepedett jogalanyokkal megkötött támogatási megállapodások és/vagy szerződések esetében.
      (3)   Svác mint társult állam az Európai Atomenergia-közösség keretprogramjának (2012–2013) közvetett cselekvései esetében a vállalkozások, a kutatóközpontok és az egyetemek részvételére, valamint a kutatási eredmények terjesztésére vonatkozó szabályok megállapításáról szóló 139/2012/Euratom tanácsi rendeletnek megfelelően jogosult a 2012–2013. évi Euratom-keretprogramhoz bírálókat javasolni.
      (4)   Az 1. cikk (3) bekezdésében, a 2. cikk 3. pontjában és a 4. cikk (2) bekezdésében foglalt rendelkezések, valamint a meglévő szabályozások és eljárási szabályok sérelme nélkül az Európai Unióban letelepedett jogalanyoknak a 2. cikk 3. pontjában említett svájci programokban és/vagy projektekben való részvételére ugyanazok a feltételek vonatkoznak, mint a svájci partnerekére. A svájci hatóságok egy vagy több, az Európai Unióban letelepedett jogalanynak egy adott projektben való részvételét legalább egy svájci jogalany egyidejű részvételéhez köthetik.
      8. cikk
      Mobilitás
      A Felek vállalják, hogy a meglévő hatályos szabályozásokkal és megállapodásokkal összhangban – annyiban, amennyiben az az adott tevékenység sikeres elvégzéséhez nélkülözhetetlen – garantálják az e megállapodás hatálya alá tartozó tevékenységekben Svájcban és az Európai Unióban részt vevő kutatók területükre történő beutazását és ott-tartózkodását.
      9. cikk
      Felülvizsgálat, a jövőbeli együttműködés
      (1)   Ha az Euratom felülvizsgálja kutatási programjait vagy kiterjeszti azok hatályát, ez a megállapodás közösen megállapított feltételek mellett felülvizsgálható, illetve hatálya kiterjeszthető. A Felek e felülvizsgálattal és a hatály e kiterjesztésével kapcsolatban, valamint a 2012–2013. évi Euratom-keretprogram hatálya alá tartozó szakterületeken Svájccal folytatott együttműködést közvetlenül vagy közvetetten érintő minden kérdésben kicserélik egymással információikat és álláspontjukat. Svájcot a felülvizsgált vagy hatályában kiterjesztett programok pontos tartalmáról az Euratom általi elfogadásukat követő két héten belül értesíteni kell. A kutatási programok e felülvizsgálata vagy hatályukban történő kiterjesztése esetén Svájc ezt a megállapodást hat hónapos határidővel felmondhatja. A Felek az Euratom határozatának elfogadásától számított három hónapon belül értesítik egymást e megállapodás hatályának kiterjesztésére vagy e megállapodás megszüntetésére vonatkozó szándékukról.
      (2)   Ha az Euratom új többéves kutatási és képzési programot fogad el, ez a megállapodás a Felek által közösen megállapított feltételek mellett megújítható, illetve újratárgyalható. A Felek a 6. cikkben említett Svájc–Európai Unió Kutatási Bizottság keretei között kicserélik egymással az említett programok, illetve más folyamatban lévő vagy tervezett kutatási tevékenységek előkészítésével kapcsolatos információikat és álláspontjukat.
      10. cikk
      Viszony más nemzetközi megállapodásokhoz
      (1)   E megállapodás rendelkezéseit minden olyan előny sérelme nélkül kell alkalmazni, amelyet más olyan nemzetközi megállapodás állapít meg, amely köti valamelyik felet, és amely a szóban forgó előnyt kizárólag az adott fél területén letelepedett jogalanyok számára biztosítja.
      (2)   A 2012–2013. évi Euratom-keretprogramhoz társult államok jogalanyaira e megállapodás alkalmazásában ugyanazok a jogok és kötelezettségek vonatkoznak, mint a tagállamokban letelepedett jogalanyokra, amennyiben a jogalany letelepedésének helye szerinti társult állam vállalta, hogy Svájc jogalanyai számára megegyező jogokat biztosít és kötelezettségeket ír elő.
      11. cikk
      Területi hatály
      Ezt a megállapodást egyrészről azokon a területeken kell alkalmazni, amelyeken az Európai Atomenergia-közösséget létrehozó szerződés alkalmazandó, az abban megállapított feltételekkel, másrészről pedig Svájc területén.
      12. cikk
      Mellékletek
      Az A., a B. és a C. melléklet e megállapodás elválaszthatatlan részét képezi.
      13. cikk
      Hatálybalépés és alkalmazás
      (1)   Ezt a megállapodást a Felek saját szabályaikkal összhangban megerősítik vagy megkötik. A megállapodás a szükséges belső eljárások lezárására vonatkozó utolsó értesítés napján lép hatályba.
      (2)   E megállapodás rendelkezéseit a 2012–2013. évi Euratom-keretprogram kezdetétől 2013. december 31-ig kell alkalmazni. Az alábbi (5) bekezdés ellenére ezt a megállapodást a 2013. január 1. és 2013. június 30. közötti időszakban bármelyik fél írásos értesítés útján felmondhatja. Ez esetben a megállapodás 2012. december 31-i hatállyal megszűnik.
      (3)   Ha a megállapodás a (2) bekezdés alapján 2012. december 31-i hatállyal megszűnik, az Euratom teljesíti a svájci kedvezményezettek javára addig az időpontig tett valamennyi kötelezettségvállalását, amikor a Felek valamelyike a másik féltől megkapta a (2) bekezdés szerinti értesítést. Ha a megállapodást a (2) bekezdés alapján Svájc mondja fel, akkor Svájc az Euratom részére az Euratomnak a svájci kedvezményezettek felé addig az időpontig tett 2013. évi kötelezettségvállalásai összegével megegyező összegű bánatpénzt fizet, amikor az Euratom Svájc értesítését megkapta. Ezt a bánatpénzt a Bizottság által kiadott fizetési felszólítás kézhezvételétől számított 45 napon belül kell kifizetni. A B. melléklet II.2. pontját ez esetben is értelemszerűen alkalmazni kell. Minden más jogkövetkezményt a Felek közös megegyezéssel rendeznek.
      (4)   A megállapodás csak írásban, a Felek közös megegyezésével módosítható. A módosítások hatálybalépésére a megállapodás hatálybalépésével megegyező eljárási szabályok vonatkoznak.
      (5)   Ezt a megállapodást bármelyik fél hat hónapos felmondási idővel írásos értesítés útján felmondhatja.
      (6)   A megállapodás felmondással vagy a határozott időtartam lejártával történő megszűnésének időpontjában folyamatban lévő projekteket és tevékenységeket befejeződésükig az e megállapodásban megállapított feltételek szerint folytatni kell. A megállapodás felmondásának bármely más jogkövetkezményét a Felek közös megegyezéssel rendezik.

         A megállapodás szövegét a Felek angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák és szlovén nyelven állapítják meg, két-két eredeti példányban, amelyek mindezen nyelveken egyaránt hitelesek.

         (1)  HL L 47., 2012.2.18., 25. o.

         (2)  HL L 47., 2012.2.18., 1. o.

         (3)  HL L 47., 2012.2.18., 33. o.

         (4)  HL L 47., 2012.2.18., 40. o.

         A. MELLÉKLET

            A SZELLEMI TULAJDONHOZ FŰZŐDŐ JOGOK JOGOSULTJA MEGÁLLAPÍTÁSÁNAK ALAPELVEI

         I.   Tárgy

         E megállapodás alkalmazásában „szellemi tulajdon”: a Szellemi Tulajdon Világszervezetét létrehozó, 1967. július 14-én, Stockholmban aláírt egyezmény 2. cikkében szereplő fogalommeghatározás értelmében vett „szellemi tulajdon”.
         E megállapodás alkalmazásában „ismeret”: az eredmények, beleértve az információkat is, függetlenül attól, hogy oltalom alá helyezhetők-e vagy sem, a szerzői jog, valamint az ilyen információkra vonatkozó, a szabadalmi oltalom, a formatervezési mintaoltalom, a növényfajta-oltalmi jog, a kiegészítő oltalom vagy más hasonló oltalmi forma kérelmezése vagy odaítélése alapján létrejött jogok.
         II.   A Felek jogalanyait megillető szellemi tulajdonhoz fűződő jogok

                     1.

                     Mindkét fél gondosodik arról, hogy a másik félnek az e megállapodás alapján folytatott tevékenységekben részt vevő jogalanyait megillető szellemi tulajdonhoz fűződő jogok, valamint az e részvételből fakadó jogok és kötelezettségek kezelésének módja összeegyeztethető legyen a Felek által a tárgyban alkalmazandó nemzetközi megállapodásokkal, ideértve különösen a TRIPS-megállapodást (megállapodás a szellemi tulajdonjogok kereskedelmi vonatkozásairól, amellyel kapcsolatban az igazgatási feladatokat a Világkereskedelmi Szervezet látja el), a Berni Egyezményt (1971. évi Párizsi Okmány) és a Párizsi Egyezményt (1967. évi Stockholmi Okmány).

                     2.

                     A Svájcban letelepedett, a 2012–2013. évi Euratom-keretprogram valamely közvetett cselekvésében részt vevő jogalanyok – az 1. ponttal összhangban – a szellemi tulajdon tekintetében a 2011. december 19-i 139/2012/Euratom tanácsi rendeletben, (1) valamint az Euratommal az említett rendeletnek megfelelően megkötött támogatási megállapodásban és/vagy szerződésben megállapított feltételeknek megfelelő jogokkal és kötelezettségekkel rendelkeznek.

                     3.

                     Az Európai Unió valamely tagállamában letelepedett, a svájci kutatási programokban és/vagy projektekben részt vevő jogalanyok – az 1. ponttal összhangban – a szellemi tulajdon tekintetében ugyanazokkal a jogokkal és kötelezettségekkel rendelkeznek, mint a Svájcban letelepedett, az adott kutatási programokban, illetve projektekben részt vevő jogalanyok.

               III.   A Feleket megillető szellemi tulajdonhoz fűződő jogok

                     1.

                     Ha a Felek másként nem állapodnak meg, az e megállapodás 2. cikkének 4. pontja értelmében végzett tevékenységek során a Felek által létrehozott ismeretre a következő szabályok alkalmazandók:

                                 a)

                                 Az ismeret az ismeretet létrehozó fél tulajdona. Ha nem állapítható meg, hogy az adott munkához a Felek külön-külön milyen mértékben járultak hozzá, akkor az ismeret a Felek közös tulajdona.

                                 b)

                                 Az ismeret felett tulajdonjogot gyakorló fél az e megállapodás 2. cikkének 4. pontja szerinti tevékenységek céljából az ismerethez a másik félnek hozzáférési jogot biztosít. Az ismerethez való hozzáférésre vonatkozó jogot térítésmentesen kell biztosítani.

                     2.

                     Ha a Felek másként nem állapodnak meg, a Felektől származó tudományos művekre a következő szabályok alkalmazandók:

                                 a)

                                 Ha valamelyik fél folyóiratban, cikkben, jelentésben vagy könyvben – ideértve az audiovizuális művet és a szoftvert is – olyan adatokat, információkat vagy műszaki vagy tudományos eredményeket tesz közzé, amelyek az e megállapodás alapján elvégzett tevékenységekből fakadnak, akkor a másik félnek az egész világra kiterjedő, nem kizárólagos, visszavonhatatlan, jogdíjmentes engedélyt ad e művek fordítására, átdolgozására, közvetítésére és nyilvános terjesztésére.

                                 b)

                                 Hacsak valamely szerző kifejezetten le nem mond neve feltüntetéséről, a szerzői jogi védelem alatt álló adatok és információk e szakasz alapján nyilvános terjesztésű és elkészítendő minden példányán fel kell tüntetni a mű szerzőjének vagy szerzőinek nevét. Ezeken a példányokon jól láthatóan utalni kell a Felek által közösen nyújtott támogatásra.

                     3.

                     Ha a Felek másként nem állapodnak meg, a Felek másnak át nem adott információira a következő szabályok alkalmazandók:

                                 a)

                                 Ha az e megállapodásnak megfelelően végzett tevékenységgel kapcsolatban valamelyik fél a másik félnek információkat ad át, akkor az átadó fél megjelöli azokat az információkat, amelyeknek továbbadásához nem járul hozzá.

                                 b)

                                 Az átvevő fél – saját hatáskörében, kifejezetten e megállapodás alkalmazása céljából – a másnak át nem adott információkat a felügyelete alatt álló szervezeteknek vagy személyeknek átadhatja.

                                 c)

                                 Az átvevő fél a másnak át nem adott információkat az átadó fél előzetes írásos hozzájárulásával a b) pontban megengedettnél szélesebb körben is terjesztheti. A Felek együttműködnek a szélesebb körű terjesztéshez szükséges előzetes írásos hozzájárulás igénylésére és megszerzésére irányuló eljárások kialakításában, és ezt a hozzájárulást hazai politikáik, szabályozásuk és jogszabályaik által megengedett mértékben adják meg.

                                 d)

                                 Az e megállapodás keretében a Felek képviselői számára szervezett konferenciákon és más találkozókon átadott, dokumentum formájában nem megjelenő, másnak át nem adott és egyéb bizalmas jellegű, valamint a munkatársak közötti kapcsolatokból, a létesítmények használatából és a közvetett cselekvésekből származó információkat bizalmasan kell kezelni, amennyiben az ilyen másnak át nem adott vagy egyéb bizalmas jellegű vagy szűk körnek szánt információk átvevőjének az átadás időpontjában az a) pontnak megfelelően tudomására hozzák, hogy az átadott információk bizalmas jellegűek.

                                 e)

                                 Mindkét fél biztosítja, hogy az általa az a) és a d) pont alapján átvett másnak át nem adott információk kezelése e megállapodásnak megfelelően történjen. Ha valamelyik félnek tudomására jut, hogy nem lesz vagy várhatóan nem lesz képes az a) és a d) pont szerinti terjesztési tilalom betartására, akkor erről haladéktalanul tájékoztatja a másik felet. A Felek ezután a teendők meghatározása céljából egyeztetnek egymással.

            (1)  HL L 47., 2012.2.18., 1. o.

         B. MELLÉKLET

            A SVÁJC HOZZÁJÁRULÁSÁRA IRÁNYADÓ SZABÁLYOK

         I.   A pénzügyi részvétel meghatározása

                     1.

                     A Svájc által a 2012–2013. évi Euratom-keretprogramhoz (az Euratom fúziós programját nem beleértve) nyújtandó hozzájárulás összegét megadó szorzótényezőt Svájc piaci áron számított bruttó hazai terméke és az Európai Unió tagállamai piaci áron számított bruttó hazai termékeinek összege hányadosaként kell kiszámítani. A Svájc által a fúziós programhoz nyújtandó hozzájárulás összegét megadó szorzótényezőt továbbra is a Fúziós Megállapodás határozza meg. Az említett hányadosokat az Eurostattól származó, az Európai Unió adott évi költségvetés-tervezete közzétételének időpontjában rendelkezésre álló legfrissebb statisztikai adatok alapján kell kiszámítani.

                     2.

                     Amint lehetséges, a Bizottság a vonatkozó háttéranyagok rendelkezésre bocsátása mellett tájékoztatja Svájcot:

                                 a)

                                 az Európai Unió 2013. évi költségvetés-tervezetének kiadási kimutatásában a 2012–2013. évi Euratom-keretprogramhoz rendelt kötelezettségvállalási előirányzatok összegéről;

                                 b)

                                 a költségvetés-tervezet alapján meghatározott, Svájcnak a 2012–2013. évi Euratom-keretprogramban való esetleges 2013. évi részvételéhez tartozó hozzájárulások becsült összegéről.

                     3.

                     A Bizottság a 2013. évi általános költségvetés végleges elfogadása után haladéktalanul tájékoztatja Svájcot a kiadási kimutatásban szereplő fent említett összegekről.

                     4.

                     A Svájc által a 2012–2013. évi Euratom-keretprogramban való részvételből fakadóan nyújtott pénzügyi hozzájárulás kiegészíti azt az összeget, amely az e megállapodás hatálya alá tartozó programok és tevékenységek végrehajtásához, igazgatásához és működtetéséhez szükséges formákban elvégzendő munkával összefüggésben a Bizottságot terhelő pénzügyi kötelezettségeket fedező kötelezettségvállalási előirányzatok céljára az Európai Unió általános költségvetésében évente rendelkezésre áll.

               II.   A befizetés rendje

                     1.

                     A Bizottság legkésőbb 2012. december 31-én fizetési felhívást állít ki Svájc számára az e megállapodás alapján a 2012. évre vonatkozóan nyújtandó hozzájárulásáról. Ebben a fizetési felhívásban a Svájc által nyújtandó hozzájárulás befizetésére a fizetési felhívás kézhezvételétől számítva 30 napos határidőt kell biztosítani. A 2012. évi összeg svájci frankban történő meghatározásához a svájci frank és az euró közötti átváltási árfolyamként a Bizottság az Európai Központi Bank által a megelőző hónap utolsó előtti napjára vonatkozóan közzétett piaci árfolyamot vagy, a rendelkezésre állásától függően, a delegációk vagy más megfelelő források által az említett időpont közelében átadott hasonló adatot veszi figyelembe.
                     Ha e megállapodás a 13. cikk (2) bekezdése alapján 2012. december 31-i hatállyal nem szűnik meg, akkor a Bizottság 2013. július 1. után, de legkésőbb 2013 novemberében fizetési felhívást állít ki Svájc számára az e megállapodás alapján a 2013. évre vonatkozóan nyújtandó, e melléklet I.1. pontja alapján meghatározott összegű hozzájárulásról. Ebben a fizetési felhívásban a hozzájárulás befizetésére a fizetési felhívás kézhezvételétől számítva 30 napos határidőt kell biztosítani.

                     2.

                     Svájc hozzájárulásait a 2012. év vonatkozásában svájci frankban kell befizetni, a 2013. év vonatkozásában pedig euróban kell kifejezni és befizetni a Bizottság által a fizetési felhívásban megjelölt bankszámlára.

                     3.

                     Svájc az e megállapodás alapján nyújtandó hozzájárulását az 1. pontban foglalt ütemezés szerint fizeti be. Késedelmes befizetés esetén késedelmi kamat kerül felszámításra; az alkalmazandó kamatláb a Reuters EURIBOR01 jelű oldalán (a Telerate 248. oldalán) közzétett egyhavi bankközi kínálati kamatlábbal (EURIBOR) egyezik meg. Ezt a kamatlábat minden hónapnyi késedelem után 1,5 százalékponttal meg kell növelni. A késedelem teljes időtartamára az így megnövelt kamatláb alkalmazandó. A késedelemi kamat azonban csak a hozzájárulásnak az 1. pont szerinti határidők utáni befizetése esetén kerül felszámításra.

                     4.

                     A Svájc képviselőinek és szakértőinek a kutatási bizottságok és a 2012–2013. évi Euratom-keretprogram végrehajtásában részt vevő bizottságok ülésein való részvételével kapcsolatban felmerülő utazási költségeket a Bizottság az Európai Unió tagállamainak képviselői és szakértői vonatkozásában alkalmazott szabályok és jelenleg hatályos eljárások szerint megtéríti.

               III.   Végrehajtási szabályok

                     1.

                     A Svájc által e mellékletnek megfelelően a 2012–2013. évi Euratom-keretprogramhoz nyújtandó hozzájárulás összege a kérdéses pénzügyi év folyamán rendes körülmények között nem változik.

                     2.

                     Az egyes pénzügyi évekre (n-edik év) vonatkozó számlák lezárásakor, a bevételi és kiadási kimutatás összeállítása keretében a Bizottság a pénzügyi év folyamán átcsoportosítás, megszüntetés, átvitel vagy pótköltségvetés és költségvetés-módosítás formájában eszközölt módosítások figyelembevételével rendezi a Svájc által nyújtandó hozzájárulások számláit. Erre a számlarendezésre az n+1-edik évre vonatkozó első befizetés időpontjában kerül sor. A legutolsó ilyen számlarendezésre legkésőbb a 2012–2013. évi Euratom-keretprogram utolsó évét követő negyedik év júliusában kerül sor. A Svájc által teljesített befizetést az Euratom-programok javára, az Európai Unió általános költségvetése bevételi kimutatásában a megfelelő költségvetési tételhez rendelt költségvetési bevételként kell jóváírni.

               IV.   Információszolgáltatás

                     1.

                     A 2013. évre vonatkozó befizetés időpontjában a Bizottság bevételi és kiadási kimutatásaira előírt formátumban el kell készíteni és tájékoztatás céljából Svájc számára meg kell küldeni a 2012–2013. évi Euratom-keretprogram 2012. évi előirányzataira vonatkozó kimutatást.
                     Legkésőbb 2014. április 30-án a Bizottság bevételi és kiadási kimutatásaira előírt formátumban el kell készíteni és tájékoztatás céljából Svájc számára meg kell küldeni a 2012–2013. évi Euratom-keretprogram 2013. évi előirányzataira vonatkozó kimutatást.

                     2.

                     A Bizottság az Euratom-keretprogram végrehajtására vonatkozóan átadja Svájcnak mindazokat a statisztikai és más általános pénzügyi adatokat, amelyeket a tagállamok megkapnak.

         C. MELLÉKLET

            A 2012–2013. ÉVI EURATOM-KERETPROGRAM SVÁJCI RÉSZTVEVŐINEK PÉNZÜGYI ELLENŐRZÉSE

         I.   Közvetlen kommunikáció

         A Bizottság a 2012–2013. évi Euratom-keretprogram Svájcban letelepedett résztvevőivel és azok alvállalkozóival közvetlenül kommunikál. Ezek a személyek minden olyan vonatkozó információt és dokumentumot közvetlenül nyújtanak be a Bizottsághoz, amelynek benyújtását az e megállapodásban meghatározott instrumentumok, valamint az ezen instrumentumok végrehajtása céljából megkötött támogatási megállapodások és/vagy szerződések számukra előírnak.
         II.   Audit

                     1.

                     A legutóbb az 1081/2010/EU, Euratom rendelettel (1) módosított 1605/2002/EK, Euratom tanácsi rendelettel, (2) a legutóbb a 478/2007/EK, Euratom rendelettel (3) módosított 2342/2002/EK, Euratom bizottsági rendelettel, (4) valamint az e megállapodásban előírt egyéb szabályokkal összhangban a program Svájcban letelepedett résztvevőivel kötött támogatási megállapodások és/vagy szerződések előírhatják, hogy a Bizottság alkalmazottai és a Bizottság által megbízott személyek a résztvevők és az alvállalkozóik helyiségeiben bármikor tudományos, pénzügyi, technológiai vagy egyéb tárgyú auditot hajthatnak végre.

                     2.

                     A Bizottság alkalmazottai és a Bizottság által megbízott személyek számára ezen auditok lefolytatásához megfelelő hozzáférést kell biztosítani minden területhez, létesítményhez, dokumentumhoz és információhoz, beleértve az elektronikusakat is. A hozzáférési jogról az e megállapodásban meghatározott instrumentumok végrehajtása céljából megkötött támogatási megállapodásokban és/vagy szerződésekben kifejezetten rendelkezni kell.

                     3.

                     Az Európai Számvevőszék ugyanazokat a jogokat élvezi, mint a Bizottság.

                     4.

                     Auditok az említett támogatási megállapodásokban és/vagy szerződésekben meghatározott feltételekkel a 2012–2013. évi Euratom-keretprogram vége, illetőleg e megállapodás megszűnése után is lefolytathatók.

                     5.

                     A Svájc területén lefolytatandó auditokról előzetesen tájékoztatni kell a Svájci Szövetségi Számvevőszéket. Ez az értesítés jogi szempontból nem minősül az audit lefolytatása előfeltételének.

               III.   Helyszíni ellenőrzések

                     1.

                     E megállapodás keretében a Bizottság (az OLAF) a 2185/96/Euratom, EK tanácsi rendeletben (5) és az 1073/1999/EK európai parlamenti és tanácsi rendeletben (6) előírt feltételeknek megfelelően jogosult Svájc területén helyszíni ellenőrzéseket és vizsgálatokat végezni.

                     2.

                     A helyszíni ellenőrzéseket és vizsgálatokat a Bizottság a Svájci Szövetségi Számvevőszékkel vagy a Svájci Szövetségi Számvevőszék által kijelölt más illetékes svájci hatóságokkal szoros együttműködésben készíti elő és hajtja végre; ezeket a hatóságokat – annak érdekében, hogy minden szükséges segítséget megadhassanak – az ellenőrzések és a vizsgálatok tárgyáról, céljáról és jogalapjáról kellő időben értesíteni kell. Ebből a célból Svájc illetékes hatóságainak tisztviselői a helyszíni ellenőrzéseken és vizsgálatokban részt vehetnek.

                     3.

                     Ha az érintett svájci hatóságok úgy kívánják, a helyszíni ellenőrzéseket és vizsgálatokat a Bizottság velük közösen is elvégezheti.

                     4.

                     Ha a 2012–2013. évi Euratom-keretprogram valamely részvevője a helyszíni ellenőrzés vagy vizsgálat során nem tanúsít együttműködést, akkor a svájci hatóságok – a nemzeti szabályokkal összhangban eljárva – minden olyan segítséget kötelesek biztosítani a Bizottság ellenőrei számára, amelyre azoknak a helyszíni ellenőrzés vagy vizsgálat lefolytatására vonatkozó kötelességeik teljesítéséhez szükségük van.

                     5.

                     A Bizottság minden szabálytalanságra utaló, a helyszíni ellenőrzés vagy vizsgálat folyamán tudomására jutó tényről és gyanúról haladéktalanul értesíti a Svájci Szövetségi Számvevőszéket. A Bizottság az ellenőrzések és vizsgálatok eredményeiről minden esetben köteles tájékoztatni az előbb említett hatóságot.

               IV.   Tájékoztatás és egyeztetés

                     1.

                     Svájc és a Közösség illetékes hatóságai e melléklet megfelelő végrehajtása érdekében rendszeres információcserét folytatnak, és bármelyik fél kérésére egyeztetnek egymással.

                     2.

                     Svájc illetékes hatóságai minden szabálytalanságra utaló, az e megállapodásban meghatározott instrumentumok alkalmazásában létrejött támogatási megállapodások és/vagy szerződések megkötésével és végrehajtásával összefüggésben tudomásukra jutó tényről és gyanúról késedelem nélkül értesítik a Bizottságot.

               V.   Titoktartás

         Az e melléklet alapján bármilyen formában mástól megkapott vagy másként megszerzett információk szakmai titoknak minősülnek, és élvezik a svájci jogban, valamint a közösségi intézményekre irányadó vonatkozó rendelkezésekben a hasonló információknak biztosított védelmet. Ilyen információk csak a Közösség intézményein belül, a tagállamokban vagy Svájcban és csak olyan személyeknek adhatók át, akiknek feladatkörüknél fogva azokat ismerniük kell; ezek az információk csak a Felek pénzügyi érdekei eredményes védelmének biztosítása céljából használhatók fel.
         VI.   Igazgatási intézkedések és szankciók

         A svájci büntetőjog alkalmazásának sérelme nélkül a Bizottság a legutóbb az 1081/2010/EU, Euratom rendelettel (7) módosított 1605/2002/EK, Euratom és a legutóbb a 478/2007/EK, Euratom rendelettel (8) módosított 2342/2002/EK, Euratom rendelettel, valamint az Európai Közösségek pénzügyi érdekeinek védelméről szóló, 1995. december 18-i 2988/95/EK, Euratom tanácsi rendelettel (9) összhangban igazgatási intézkedéseket és szankciókat alkalmazhat.
         VII.   Visszafizettetés és végrehajtási eljárás

         Svájcban minden olyan határozat végrehajtható, amelyet a Bizottság a 2012–2013. évi Euratom-keretprogram alapján e megállapodás tárgykörében elfogad és amely – az államokat kivéve – személyekre vagyoni kötelezettséget ró. A végrehajtási végzést a svájci kormány által kijelölt hatóságok bocsátják ki; ezek a hatóságok a végzéssel kapcsolatban az aktus hitelességének ellenőrzésén túlmenően más vizsgálatot nem hajtanak végre, és a végzés kibocsátásáról kötelesek értesíteni a Bizottságot. A végrehajtást a svájci eljárásjog szerint kell lefolytatni. A végrehajtási határozat jogszerűségét illetően az Európai Unió Bírósága felülvizsgálati jogkörrel rendelkezik. A fenti rendelkezések a 2012–2013. évi Euratom-keretprogram alapján megkötött szerződések választott bírósági kikötései alapján az Európai Unió Bírósága által meghozott ítéletek végrehajtására is alkalmazandók.

            (1)  HL L 311., 2010.11.26., 9. o.

            (2)  HL L 248., 2002.9.16., 1. o.

            (3)  HL L 111., 2007.4.28., 13. o.

            (4)  HL L 357., 2002.12.31., 1. o.

            (5)  HL L 292., 1996.11.15., 2. o.

            (6)  HL L 136., 1999.5.31., 1. o.

            (7)  HL L 311., 2010.11.26., 9. o.

            (8)  HL L 111., 2007.4.28., 13. o.

            (9)  HL L 312., 1995.12.23., 1. o.


title: 2005/228/EK: A Tanács határozata (2005. február 21.) az Európai Közösség és a Belarusz Köztársaság között levélváltás formájában létrejött, az Európai Közösség és a Belarusz Köztársaság közötti, a textiltermékek kereskedelméről szóló megállapodás módosításáról szóló kétoldalú megállapodás aláírásáról és átmeneti alkalmazásáról

text:
               18.3.2005

               HU

               Az Európai Unió Hivatalos Lapja

               L 72/18

         A TANÁCS HATÁROZATA
   (2005. február 21.)
   az Európai Közösség és a Belarusz Köztársaság között levélváltás formájában létrejött, az Európai Közösség és a Belarusz Köztársaság közötti, a textiltermékek kereskedelméről szóló megállapodás módosításáról szóló kétoldalú megállapodás aláírásáról és átmeneti alkalmazásáról
   (2005/228/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 133. cikkére, a 300. cikk (2) bekezdésének első mondatával összefüggésben,
   tekintettel a Bizottság javaslatára,
   mivel:

               (1)

               A Közösség nevében a Bizottság tárgyalásokat folytatott egy megállapodásról a Belarusz Köztársasággal létrejött, a textiltermékek kereskedelméről szóló megállapodás és jegyzőkönyvek időbeli hatályának egy évvel történő meghosszabbításáról és a mennyiségi korlátoknak az éves növekedési ütem és egyes kategóriák tekintetében Belarusz igényeinek figyelembevétele érdekében történő kiigazításáról. Ezen megállapodást a megkötéshez szükséges eljárások befejeződéséig ideiglenesen 2005. január 1-jétől alkalmazni kellene, a Belarusz Köztársaság általi kölcsönös ideiglenes alkalmazásra is figyelemmel.

               (2)

               A megállapodást alá kellene írni,

         A KÖVETKEZŐKÉPPEN HATÁROZOTT:
   1. cikk
   A későbbi időpontban történő megkötésre is figyelemmel, a Tanács elnöke felhatalmazást kap arra, hogy kijelölje az Európai Közösség és a Belarusz Köztársaság között levélváltás formájában létrejött, az Európai Közösség és a Belarusz Köztársaság közötti, a textiltermékek kereskedelméről szóló megállapodás módosításáról szóló megállapodás a Közösség nevében történő aláírására felhatalmazott személyt vagy személyeket.
   2. cikk
   Viszonossági alapon (1) a megállapodást – a hivatalos megkötésére irányuló eljárások befejezéséig – 2005. január 1-jétől ideiglenesen alkalmazni kell.
   A megállapodás szövegét csatolták e határozathoz.
   3. cikk
   (1)   Amennyiben Belarusz nem teljesíti az 1999-es megállapodás (2) (2) bekezdésének 5. pontja kötelezettségeit, a 2005-re vonatkozó kontingens a 2004-ben alkalmazott szintre csökken. (3)

   (2)   Az (1) bekezdés végrehajtására vonatkozó döntést a meghatározott textiltermékek harmadik országokból történő behozatalának közös szabályairól szóló, 1993. október 12-i 3030/93/EGK tanácsi rendelet 17. cikkében említett eljárásokkal összhangban kell meghozni.
   4. cikk
   Ezt a határozatot az Európai Unió Hivatalos Lapjában történő kihirdetését követő naptól kell alkalmazni.

      Kelt Brüsszelben, 2005. február 21-én.

            a Tanács részéről

            az elnök

         J. ASSELBORN

      (1)  Az az időpont, amelytől kezdődően az ideglenes alkalmazás hatályossá válik, az Európai Unió Hivatalos Lapjának C sorozatában kerül kihirdetésre.

      (2)  HL L 336., 1999.12.29., 27. o.

      (3)  HL L 275., 1993.11.8., 1. o. A legutóbb a 2200/2004/EK rendelettel (HL L 374., 2004.12.22., 1. o.) módosított rendelet.
   MEGÁLLAPODÁS
   levélváltás formájában az Európai Közösség és a Belarusz Köztársaság között az Európai Közösség és a Belarusz Köztársaság között létrejött, a textiltermékek kereskedelméről szóló megállapodás módosításáról
   Uram!

               1.

               Megtiszteltetés számomra, hogy hivatkozhatom a legutóbb a 2003. december 23-án parafált, levélváltás formájában létrejött megállapodással módosított és meghosszabbított, az Európai Közösség és a Belarusz Köztársaság között létrejött, a textiltermékek kereskedelméről szóló, 1993. április 1-jén parafált megállapodásra (a továbbiakban: megállapodás).

               2.

               Tekintettel arra, hogy a megállapodás 2004. december 31-én lejár, a megállapodás 19. cikkének (1) bekezdésével összhangban, az Európai Közösség és a Belarusz Köztársaság megállapodnak abban, hogy a megállapodás időbeli hatályát további egy évvel meghosszabbítják, a következő módosításokkal és feltételekkel:

                           2.1.

                           A megállapodás 19. cikke (1) bekezdésének második és harmadik mondata helyébe a következő szöveg lép:
                           „Ezt a megállapodást 2005. december 31-ig kell alkalmazni.”

                           2.2.

                           A Belarusz Köztársaságból az Európai Közösségbe irányuló kivitelre vonatkozó mennyiségi korlátozásokat meghatározó II. melléklet helyébe e levél 1. függeléke lép.

                           2.3.

                           A C. jegyzőkönyv – a Belarusz Köztársaságban végzett passzív feldolgozási műveleteket követően a Belarusz Köztársaságból az Európai Közösségbe exportált termékekre vonatkozó mennyiségi korlátozásokat meghatározó – mellékletének helyébe a 2005. január 1-jétől2005. december 31-ig terjedő időszakra e levél 2. függeléke lép.

                           2.4.

                           Az Európai Közösségből származó textil- és ruházati termékek Belaruszba irányuló behozatalára vonatkozó vámok a 2005. évben nem haladhatják meg az Európai Közösség és a Belarusz Köztársaság között levélváltás formájában létrejött, 1999. november 11-én parafált megállapodás 4. függelékében a 2004. évre előírt vámokat.
                           Ha nem alkalmazzák e vámtételeket, a Közösségnek jogában áll, hogy a 2003. december 23-án parafált levélváltásban meghatározott, a 2004. évre vonatkozó mennyiségi korlátozásokat a megállapodás lejártáig fennmaradó időszakra részarányosan ismét bevezesse.

               3.

               Amennyiben a Belarusz Köztársaság a megállapodás lejártát megelőzően a Kereskedelmi Világszervezet (WTO) tagjává válik, a WTO-ba való belépésének időpontjától a WTO megállapodásait és szabályait kell alkalmazni.

               4.

               Kérem, szíveskedjen megerősíteni, hogy kormánya a fentieket elfogadja. Amennyiben igen, ez a levélváltás formájában létrejött megállapodás az azon napot követő hónap első napján lép életbe, amikor a felek értesítik egymást, hogy az e célból szükséges jogi eljárások befejeződtek. Addig a megállapodást 2005. január 1-jétől viszonossági alapon, ideiglenesen kell alkalmazni.

         Kérem, Uram, fogadja megkülönböztetett nagyrabecsülésem kifejezését.

         Az Európai Unió Tanácsa részéről

      1. függelék

            „II. MELLÉKLET

                        Belarusz

                        Kategória

                        egység

                        2005. január 1-jétől alkalmazandó kontingens

                        IA. csoport

                        1

                        tonna

                        1 585

                        2

                        tonna

                        5 100

                        3

                        tonna

                        233

                        IB. csoport

                        4

                        1 000 darab

                        1 600

                        5

                        1 000 darab

                        1 058

                        6

                        1 000 darab

                        1 400

                        7

                        1 000 darab

                        1 200

                        8

                        1 000 darab

                        1 110

                        IIA. csoport

                        9

                        tonna

                        363

                        20

                        tonna

                        318

                        22

                        tonna

                        498

                        23

                        tonna

                        255

                        39

                        tonna

                        230

                        IIB. csoport

                        12

                        1 000 pár

                        5 958

                        13

                        1 000 darab

                        2 651

                        15

                        1 000 darab

                        1 500

                        16

                        1 000 darab

                        186

                        21

                        1 000 darab

                        889

                        24

                        1 000 darab

                        803

                        26/27

                        1 000 darab

                        1 069

                        29

                        1 000 darab

                        450

                        73

                        1 000 darab

                        315

                        83

                        tonna

                        178

                        IIIA. csoport

                        33

                        tonna

                        387

                        36

                        tonna

                        1 242

                        37

                        tonna

                        463

                        50

                        tonna

                        196

                        IIIB. csoport

                        67

                        tonna

                        339

                        74

                        1 000 darab

                        361

                        90

                        tonna

                        199

                        IV. csoport

                        115

                        tonna

                        87

                        117

                        tonna

                        1 800

                        118

                        tonna

                        448”

      2. függelék

            „A C. JEGYZŐKÖNYVHÖZ CSATOLT MELLÉKLET

                        Kategória

                        Egység

                        2005.1.1.-től

                        4

                        1 000 darab

                        4 733

                        5

                        1 000 darab

                        6 599

                        6

                        1 000 darab

                        8 800

                        7

                        1 000 darab

                        6 605

                        8

                        1 000 darab

                        2 249

                        12

                        1 000 darab

                        4 446

                        13

                        1 000 darab

                        697

                        15

                        1 000 darab

                        3 858

                        16

                        1 000 darab

                        786

                        21

                        1 000 darab

                        2 567

                        24

                        1 000 darab

                        661

                        26/27

                        1 000 darab

                        3 215

                        29

                        1 000 darab

                        1 304

                        73

                        1 000 darab

                        4 998

                        83

                        tonna

                        664

                        74

                        1 000 darab

                        872”

   Uram!
   Megtiszteltetés számomra, hogy igazolhatom …-i levelének kézhezvételét, amely a következőképpen szól:
   Tisztelt Uram!

                  „1.

                  Megtiszteltetés számomra, hogy hivatkozhatom a legutóbb a 2003. december 23-án parafált, levélváltás formájában létrejött megállapodással módosított és meghosszabbított, az Európai Közösség és a Belarusz Köztársaság között létrejött, a textiltermékek kereskedelméről szóló, 1993. április 1-jén parafált megállapodásra (a továbbiakban: megállapodás).

                  2.

                  Tekintettel arra, hogy a megállapodás 2004. december 31-én lejár, a megállapodás 19. cikkének (1) bekezdésével összhangban, az Európai Közösség és a Belarusz Köztársaság megállapodnak abban, hogy a megállapodás időbeli hatályát további egy évvel meghosszabbítják, a következő módosításokkal és feltételekkel:

                              2.1.

                              A megállapodás 19. cikke (1) bekezdésének második és harmadik mondata helyébe a következő szöveg lép:
                              »Ezt a megállapodást 2005. december 31-ig kell alkalmazni.«

                              2.2.

                              A Belarusz Köztársaságból az Európai Közösségbe irányuló kivitelre vonatkozó mennyiségi korlátozásokat meghatározó II. melléklet helyébe e levél 1. függeléke lép.

                              2.3.

                              A C. jegyzőkönyv – a Belarusz Köztársaságban végzett passzív feldolgozási műveleteket követően a Belarusz Köztársaságból az Európai Közösségbe exportált termékekre vonatkozó mennyiségi korlátozásokat meghatározó – mellékletének helyébe a 2005. január 1-jétől2005. december 31-ig terjedő időszakra e levél 2. függeléke lép.

                              2.4.

                              Az Európai Közösségből származó textil- és ruházati termékek Belaruszba irányuló behozatalára vonatkozó vámok a 2005. évben nem haladhatják meg az Európai Közösség és a Belarusz Köztársaság között levélváltás formájában létrejött, 1999. november 11-én parafált megállapodás 4. függelékében a 2004. évre előírt vámokat.
                              Ha nem alkalmazzák e vámtételeket, a közösségnek jogában áll, hogy a 2003. december 23-án parafált levélváltásban meghatározott, a 2004. évre vonatkozó mennyiségi korlátozásokat a megállapodás lejártáig fennmaradó időszakra részarányosan ismét bevezesse.

                  3.

                  Amennyiben a Belarusz Köztársaság a megállapodás lejártát megelőzően a Kereskedelmi Világszervezet (WTO) tagjává válik, a WTO-ba való belépésének időpontjától a WTO megállapodásait és szabályait kell alkalmazni.

                  4.

                  Kérem, szíveskedjen megerősíteni, hogy kormánya a fentieket elfogadja. Amennyiben igen, ez a levélváltás formájában létrejött megállapodás az azon napot követő hónap első napján lép életbe, amikor a felek értesítetik egymást, hogy az e célból szükséges jogi eljárások befejeződtek. Addig a megállapodást 2005. január 1-jétől viszonossági alapon, ideiglenesen kell alkalmazni.”

   Megtiszteltetés számomra, hogy megerősíthetem: kormányom egyetért az Ön levelében foglaltakkal.
   Kérem, Uram, fogadja megkülönböztetett nagyrabecsülésem kifejezését.

         Belarusz Köztársaság Kormánya részéről


title: A Bizottság határozata (2016. február 5.) az Európai Kutatási Tanács Tudományos Tanácsa egyes tagjainak kinevezéséről

text:
               6.2.2016

               HU

               Az Európai Unió Hivatalos Lapja

               C 47/4

         A BIZOTTSÁG HATÁROZATA
   (2016. február 5.)
   az Európai Kutatási Tanács Tudományos Tanácsa egyes tagjainak kinevezéséről
   (2016/C 47/04)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a „Horizont 2020” kutatási és innovációs keretprogram (2014–2020) végrehajtását szolgáló egyedi program létrehozásáról és a 2006/971/EK, a 2006/972/EK, a 2006/973/EK, a 2006/974/EK és a 2006/975/EK határozatok hatályon kívül helyezéséről szóló, 2013. december 3-i 2013/743/EU tanácsi határozatra (1) és különösen annak 7. cikke (1) bekezdésére,
   mivel:

               (1)

               A (a C(2015) 788 határozattal (2) módosított) C(2013) 8915 határozattal (3) a Bizottság a 2014. január 1-től2020. december 31-ig tartó időszakra létrehozta az Európai Kutatási Tanácsot (EKT) mint az egyedi program „Kiváló tudomány” című I. része keretében a 2013/743/EU tanácsi határozat 3. cikke (1) bekezdésének a) pontjában említett „Európai Kutatási Tanács (EKT)” elnevezésű különös célkitűzéshez kapcsolódó tevékenységek végrehajtásának eszközét.

               (2)

               Az EKT része a 2013/743/EU határozat 7. cikkében meghatározott független Tudományos Tanács, amelynek célzott végrehajtó struktúrájáról a határozat 8. cikke rendelkezik.

               (3)

               A C(2013) 8915 határozat 2. cikkének (1) bekezdése értelmében a Tudományos Tanács tagsága az EKT elnökéből és 21 rendes tagból áll.

               (4)

               A 2013/743/EU határozat 7. cikke (1) bekezdésének harmadik albekezdése értelmében a tagok kinevezése négy évre szól, amely egy alkalommal megújítható. A tagokat a Tudományos Tanács munkájának folyamatosságát szem előtt tartva kell kinevezni.

               (5)

               A Tudományos Tanács egyes tagjainak hivatali ideje 2015. december 31-én véget ért, így a Tanács tagságát meg kell újítani.

               (6)

               A 2013/743/EU határozat 7. cikke (1) bekezdésének második albekezdése értelmében a Tudományos Tanács tagjait a Bizottság nevezi ki a Tudományos Tanáccsal egyetértésben lefolytatott, független és átlátható kiválasztási eljárás eredményeképpen, amelynek része a tudományos közösséggel való konzultáció és az Európai Parlamentnek és a Tanácsnak tett jelentés. Ezért a Tudományos Tanács leendő tagjainak azonosítása érdekében felállításra került egy állandó bizottság. Ez a kiválasztó bizottság a Tudományos Tanács tagjainak cseréjére vonatkozó ajánlásokat terjesztett a Bizottság elé, amelyeket a Bizottság elfogadott,

         A KÖVETKEZŐKÉPPEN HATÁROZOTT:
   1. cikk
   A Bizottság kinevezi Christopher CLARK-ot 2019. december 31-ig az EKT Tudományos Tanácsába új tagként.
   A Bizottság kinevezi Barbara ROMANOWICZ-ot 2019. december 31-ig az EKT Tudományos Tanácsába új tagként.
   2. cikk
   Az EKT Tudományos Tanácsa új tagjainak nevét e határozat melléklete tartalmazza.
   3. cikk
   Ez a határozat 2016. január 1-jén lép hatályba.

      Kelt Brüsszelben, 2016. február 5-én.

            a Bizottság részéről

         Carlos MOEDAS

            a Bizottság tagja

      (1)  HL L 347., 2013.12.20., 965. o.

      (2)  A Bizottság 2015. február 17-i C(2015) 788 határozata az Európai Kutatási Tanács létrehozásáról szóló C(2013) 8915 határozat módosításáról (HL C 58., 2015.2.18., 3. o.).

      (3)  A Bizottság 2013. december 12-i C(2013) 8915 határozata (az Európai Kutatási Tanács létrehozásáról (HL L 373., 2013.12.20., 23. o.).

      MELLÉKLET
      Az EKT Tudományos Tanács tagjai

                  Név és intézmény

                  A hivatali idő vége

                  Klaus BOCK, Dán Nemzeti Kutatási Alapítvány

                  2016. december 31.

                  Margaret BUCKINGHAM, Pasteur Intézet, Párizs

                  2019. június 30.

                  Christopher CLARK, Cambridge-i Egyetem

                  2019. december 31.

                  Athene DONALD, Cambridge-i Egyetem

                  2016. december 31.

                  Barbara ENSOLI, Istituto Superiore di Sanità, Róma

                  2016. december 31.

                  Nuria Sebastian GALLES, Pompeu Fabra Egyetem, Barcelona

                  2016. december 31.

                  Michael KRAMER, Max Planck Rádiócsillagászati Intézet, Bonn

                  2019. június 30.

                  Tomas JUNGWIRTH, Cseh Tudományos Akadémia

                  2018. december 31.

                  Matthias KLEINER, Dortmundi Műszaki Egyetem

                  2016. december 31.

                  Éva KONDOROSI, Magyar Tudományos Akadémia

                  2016. december 31.

                  Barbara ROMANOWICZ, Berkeley Szeizmológiai Laboratórium

                  2019. december 31.

                  Mart SAARMA, Helsinki Egyetem

                  2016. december 31.

                  Nils Christian STENSETH, Oslói Egyetem

                  2017. december 31.

                  Martin STOKHOF, Amsterdami Egyetem

                  2017. december 31.

                  Janet THORNTON, Európai Bioinformatikai Intézet, Európai Molekuláris Biológiai Laboratórium (EMBL-EBI)

                  2018. december 31.

                  Isabelle VERNOS, Institució Catalana de Recerca i Estudis Avançats, Barcelona

                  2019. június 30.

                  Reinhilde VEUGELERS, Leuveni Katolikus Egyetem

                  2016. december 31.

                  Michel WIEVIORKA, Szociológiai Elemzési és Intervenciós Központ, Párizs

                  2017. december 31.

                  Fabio ZWIRNER, Padovai Egyetem

                  2018. december 31.


title: 2011/449/EU: A Tanács határozata ( 2011. június 28. ) az egyrészről az Európai Közösség és tagállamai, másrészről a Chilei Köztársaság között létrejött társulási megállapodással létrehozott, egészségügyi és növény-egészségügyi kérdésekkel foglalkozó közös irányítóbizottságnak a társulási megállapodás IV. melléklete V.A. függelékének módosításáról szóló, az Európai Unió által képviselendő álláspontról  EGT-vonatkozású szöveg

text:
               23.7.2011

               HU

               Az Európai Unió Hivatalos Lapja

               L 193/5

         A TANÁCS HATÁROZATA
   (2011. június 28.)
   az egyrészről az Európai Közösség és tagállamai, másrészről a Chilei Köztársaság között létrejött társulási megállapodással létrehozott, egészségügyi és növény-egészségügyi kérdésekkel foglalkozó közös irányítóbizottságnak a társulási megállapodás IV. melléklete V.A. függelékének módosításáról szóló, az Európai Unió által képviselendő álláspontról
   (EGT-vonatkozású szöveg)
   (2011/449/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 218. cikke (9) bekezdésével összefüggésben értelmezett 168. cikke (4) bekezdésének b) pontjára,
   tekintettel az Európai Bizottság javaslatára,
   mivel:

               (1)

               A 2005/269/EK határozattal (1) a Tanács a Közösség nevében jóváhagyta az egyrészről az Európai Közösség és tagállamai, másrészről a Chilei Köztársaság közötti társulás létrehozásáról szóló megállapodás (a továbbiakban: társulási megállapodás) megkötését.

               (2)

               A társulási megállapodás IV. melléklete magában foglalja az állatok és állati termékek, növények, növényi termékek és más áruk kereskedelmére, valamint az állatjólétre alkalmazandó egészségügyi és növény-egészségügyi (Sanitary and Phytosanitary, SPS) intézkedésekről szóló megállapodást (a továbbiakban: EU–Chile SPS-megállapodás).

               (3)

               Az EU–Chile SPS-megállapodás 16. cikke (2) bekezdésének c) pontja értelmében a társulási megállapodás 89. cikkének (3) bekezdésével létrehozott, egészségügyi és növény-egészségügyi kérdésekkel foglalkozó közös irányítóbizottság (a továbbiakban: közös irányítóbizottság) határozat útján jogosult módosítani az EU–Chile SPS-megállapodás I–XII. függelékét.

               (4)

               Az EU–Chile SPS-megállapodás V.A. függelékének tartalmaznia kell azon kiemelt ágazatokat és alágazatokat prioritási sorrendben, amelyek esetében elismerhető az egyenértékűség.

               (5)

               A Chilei Köztársaság a kéthéjú kagylók feldolgozásánál olyan kezelést kíván alkalmazni, amelyet nem szabályoz a vonatkozó uniós jog.

               (6)

               Annak értékeléséhez, hogy a feldolgozáshoz javasolt kezelés ugyanolyan mértékben képes-e biztosítani a fogyasztóvédelmet, mint az uniós jogszabályok által biztosított kezelés, meg kell vizsgálni a két kezelés egyenértékűségét.

               (7)

               Az EU–Chile SPS-megállapodás 7. cikke (4) bekezdésének második albekezdése előírja, hogy módosítani kell az EU–Chile SPS-megállapodás V.A. függelékét annak érdekében, hogy be lehessen azonosítani a kiemelt ágazatokat vagy alágazatokat, mielőtt megkezdődnek az egyenértékűség vizsgálatát célzó konzultációk. Fel kell venni az említett függelék prioritáslistájára a „halászati termékek” ágazatot és annak „kéthéjú kagylók” alágazatát.

               (8)

               Ezért az Uniónak képviselnie kell a közös irányítóbizottság mellékelt határozat tervezetében meghatározott, a társulási megállapodás IV. mellékletének V.A. függelékének módosítására vonatkozó álláspontot,

         ELFOGADTA A KÖVETKEZŐ HATÁROZATOT:
   1. cikk
   Az egyrészről az Európai Közösség és tagállamai, másrészről a Chilei Köztársaság közötti társulás létrehozásáról szóló megállapodás által létrehozott, egészségügyi és növény-egészségügyi kérdésekkel foglalkozó közös irányítóbizottságban (a továbbiakban: közös irányítóbizottság) az EU–Chile SPS-megállapodás V.A. függelékének módosítására vonatkozó, az Európai Unió által képviselendő álláspont az e határozathoz mellékelt közös irányítóbizottsági határozattervezeten alapszik.
   2. cikk
   Az EU–Chile SPS-megállapodás V.A. függelékének módosításáról szóló közös irányítóbizottsági határozatot közvetlenül az elfogadását követően közzé kell tenni az Európai Unió Hivatalos Lapjában.
   3. cikk
   Ez a határozat az Európai Unió Hivatalos Lapjában történő khirdetés követő napon lép hatályba.

      Kelt Luxembourgban, 2011. június 28-án.

            a Tanács részéről

            az elnök

         FAZEKAS S.

      (1)  Az egyrészről az Európai Közösség és tagállamai, másrészről a Chilei Köztársaság közötti társulás létrehozásáról szóló megállapodás megkötéséről szóló, 2005. február 28-i 2005/269/EK tanácsi határozat (HL L 84., 2005.4.2., 19. o.).

      TERVEZET
      AZ EURÓPAI KÖZÖSSÉG ÉS A CHILEI KÖZTÁRSASÁG KÖZÖTTI, AZ ÁLLATOK ÉS ÁLLATI TERMÉKEK, NÖVÉNYEK ÉS NÖVÉNYI TERMÉKEK ÉS MÁS ÁRUK KERESKEDELMÉRE, VALAMINT AZ ÁLLATJÓLÉTRE ALKALMAZANDÓ EGÉSZSÉGÜGYI ÉS NÖVÉNY-EGÉSZSÉGÜGYI INTÉZKEDÉSEKRŐL SZÓLÓ MEGÁLLAPODÁS KERETÉBEN LÉTREHOZOTT, EGÉSZSÉGÜGYI ÉS NÖVÉNY-EGÉSZSÉGÜGYI KÉRDÉSEKKEL FOGLALKOZÓ KÖZÖS IRÁNYÍTÓBIZOTTSÁG …/2011 HATÁROZATA
      (…)
      a megállapodás IV. melléklete V.A. függelékének módosításáról
      A KÖZÖS IRÁNYÍTÓBIZOTTSÁG,
      tekintettel az egyrészről az Európai Közösség és tagállamai, másrészről a Chilei Köztársaság közötti, az állatok és állati termékek, növények, növényi termékek és más áruk kereskedelmére, valamint az állatjólétre alkalmazandó egészségügyi és növény-egészségügyi intézkedésekről szóló megállapodásra (a továbbiakban: EU–Chile SPS-megállapodás) és különösen annak 7. cikke (4) bekezdése második albekezdésére,
      mivel:

                  (1)

                  Az EU–Chile SPS-megállapodás 7. cikkének (1) bekezdése előírja, hogy az egyenértékűség elismerhető egy adott ágazatra vagy alágazatra vonatkozó egyedi intézkedés és/vagy intézkedéscsoport és/vagy rendszerek esetében.

                  (2)

                  Az EU–Chile SPS-megállapodás 7. cikkének (4) bekezdése előírja, hogy az V.A. függelékben prioritási sorrendben fel kell tüntetni azokat az ágazatokat vagy alágazatokat, amelyekre vonatkozóan megindulhat az egyenértékűség elismerésére irányuló eljárás.

                  (3)

                  A Chilei Köztársaság érdeklődést mutatott aziránt, hogy a halászati termékek „kéthéjú kagylók” alágazata kiemelt ágazatként bekerüljön az V.A. függelékbe az ezekre alkalmazott intézkedések egyenértékűsége vizsgálatának megindítása érdekében.

                  (4)

                  A felek a közös irányítóbizottság ötödik ülésén megállapodtak az EU–Chile SPS-megállapodás V.A. függelékének megfelelő módosítására irányuló eljárás megindításában,

            ELFOGADTA EZT A HATÁROZATOT:
      1. cikk
      Az EU–Chile SPS-megállapodás V.A. függelékében található szöveg helyébe e határozat mellékletének függeléke lép.
      2. cikk
      A két példányban kiállított határozatot a közös irányítóbizottság társelnökei vagy más, a felek nevében való eljárásra jogosult személyek írják alá. A határozatot a felek egyetértésével eljáró két titkárság közötti írásos feljegyzésváltás útján fogadják el; a feljegyzések tanúsítják a szükséges jogi belső eljárások lezárását.
      3. cikk
      E határozat a felek által egymásnak megküldött utolsó írásos feljegyzés keltének napján lép hatályba.

         Aláírták Santiagóban, [….]-án/-én.
         Aláírták Brüsszelben, [….]-án/-én.

               a közös irányítóbizottság részéről

               a Chilei Köztársaság delegációjának vezetője

               az Európai Unió delegációjának vezetője

         MELLÉKLET

            V. függelék

               KIEMELT ÁGAZATOK VAGY ALÁGAZATOK, AMELYEK ESETÉBEN ELISMERHETŐ AZ EGYENÉRTÉKŰSÉG ÉS A LÉTESÍTMÉNYEK IDEIGLENES JÓVÁHAGYÁSÁRA VONATKOZÓ FELTÉTELEK ÉS RENDELKEZÉSEK

            A.   Kiemelt ágazatok vagy alágazatok, amelyek esetében elismerhető az egyenértékűség

                        1.

                        Ágazat: Halászati termékek
                        Alágazat: Kéthéjú kagylók


title: 2005/380/EK: A Bizottság határozata (2005. április 28.) vállalatirányítási és társasági jogi nem kormányzati szakértők csoportjának létrehozásáról

text:
               19.5.2005

               HU

               Az Európai Unió Hivatalos Lapja

               L 126/40

      A BIZOTTSÁG HATÁROZATA

   (2005. április 28.)
   vállalatirányítási és társasági jogi nem kormányzati szakértők csoportjának létrehozásáról
   (2005/380/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   mivel:

               (1)

               A 2003 májusában elfogadott, a Társasági jog korszerűsítéséről és a vállalatirányítás javításáról az Európai Unióban címet viselő bizottsági cselekvési terv (1) egy sor olyan intézkedést határozott meg, amelyek szükségesek a vállalatirányítási és társasági jogi keretszabályok korszerűsítéséhez, kiegészítéséhez és egyszerűsítéséhez.

               (2)

               A cselekvési terv felismeri, hogy a közösségi szintű társasági jogi és vállalatirányítási fejlődés szerves részeként fontos szerepe van a szakértői és nyilvános konzultációnak.

               (3)

               A vállalatirányítási és társasági jogi nem kormányzati szakértők csoportját ennélfogva a Bizottság számára mérlegelési, vita- és tanácsadási testületként kell létrehozni a társasági jog és a vállalatirányítás területén, különösen a cselekvési tervben meghatározott intézkedésekkel összefüggésben. Ezért helyénvaló biztosítani, hogy e csoportban különösen jól képzett személyek legyenek jelen, akik tevékenyek vállalkozásokban, illetve akadémiai közösségekben vagy a civil társadalomban, továbbá a közösségi szintű társasági jog és vállalatirányítás területén specifikus szaktudást képesek felmutatni.

               (4)

               A vállalatirányítási és társasági jogi nem kormányzati szakértők csoportja elkészíti saját eljárási szabályait, és teljes mértékben tiszteletben tartja az intézmények szerepét és előjogait,

         A KÖVETKEZŐKÉPPEN HATÁROZOTT:
   1. cikk
   A Közösségben létrehozzák a vállalatirányítási és társasági jogi nem kormányzati szakértők csoportját (a továbbiakban: „csoport”).
   2. cikk
   A csoport feladata, hogy a Bizottság kérésére technikai tanácsot szolgáltasson neki a bizottsági kezdeményezéseket illetően a vállalatirányítás és a társasági jog területén. A csoport elnöke indítványozhatja, hogy a Bizottság bármilyen kapcsolódó kérdésben konzultációt folytasson a csoporttal.
   3. cikk
   A csoport legfeljebb 20 tagból áll, akik tevékenyek vállalkozásokban, illetve akadémiai közösségekben vagy a civil társadalomban, a tagok vállalatirányítási, illetve társasági jogi tapasztalata és szakértelme közösségi szinten széles körű elismerést élvez. A csoport tagjait a Bizottság nevezi ki. A kinevezés személyes képességeken alapul. A csoport tagjai bármiféle külső utasítástól függetlenül adnak tanácsot a Bizottságnak.
   A tagok listája a mellékletben szerepel.
   4. cikk
   A csoport tagjainak kinevezése hároméves időtartamra szól. A megbízatás megújítható. A csoport tagjai a hároméves időszak lejártát követően mindaddig hivatalban maradnak, amíg helyükre új tagot nem neveznek ki, vagy megbízatásukat meg nem újítják. A csoport valamely tagjának a megbízatás ideje alatti lemondása vagy elhalálozása esetén a Bizottság a 3. cikknek megfelelően új tagot nevez ki.
   5. cikk
   A Bizottság a tagok listáját az Európai Unió Hivatalos Lapjában teszi közzé.
   6. cikk
   A csoport elnöke a Bizottság képviselője.
   A csoport meghatározott kérdések tanulmányozásához a Bizottsággal egyetértésben megbízatási alapon munkacsoportokat hoz létre. A munkacsoportok a megbízatásuk teljesítésével feloszlanak.
   A Bizottság meghatározott szaktudással rendelkező szakértőket vagy megfigyelőket kérhet fel, akik a csoport és/vagy a munkacsoportok munkájában vesznek részt.
   7. cikk
   A csoport és a munkacsoportok rendszerint bizottsági helyszínen üléseznek a Bizottság által meghatározott formában és időrendnek megfelelően.
   A csoport a Bizottság javaslata alapján fogadja el saját eljárási szabályzatát.
   A csoport titkársági feladatait a Bizottság látja el. Az érdekelt bizottsági alkalmazottak jelen lehetnek a csoport és a munkacsoportok ülésein és részt vehetnek a vitákban.
   A Bizottság Interneten – a kérdéses dokumentum eredeti nyelvén – teszi közzé a csoport vagy annak munkacsoportjainak következtetését, összefoglalóját, részleges következtetését vagy munkadokumentumát.
   8. cikk
   A tagok, a megfigyelők és a szakértők részéről a csoport tevékenységeivel kapcsolatban felmerülő utazási és napidíjakat a Bizottság a hatályos bizottsági rendelkezéseknek megfelelően téríti meg. A tagok feladatuk ellátásáért nem részesülnek díjazásban.
   9. cikk
   Ezt a határozatot 2008. április 27-ig kell alkalmazni.

      Kelt Brüsszelben, 2005. április 28-án.

            a Bizottság részéről

         Charlie McCREEVY

            a Bizottság tagja

      (1)  COM(2003) 284. végleges.

      MELLÉKLET
      A TAGOK LISTÁJA

                  Gintautas BARTKUS

                  Theodor BAUMS

                  Francesco CHIAPPETTA

                  Thomas COURTNEY

                  Jean-Pierre HELLEBUYCK

                  Erich KANDLER

                  Mrs Vanessa KNAPP

                  Vratislav KULHÁNEK

                  Jukka MÄHÖNEN

                  Stilpon NESTOR

                  Jesper Bo NIELSEN

                  Jósef OKOLSKI

                  Leonardo PEKLAR

                  Colin PERRY

                  Enrique PIÑEL LÓPEZ

                  Geert RAAIJMAKERS

                  Mrs Joëlle SIMON

                  Mario STELLA-RICHTER

                  Mrs Daniela WEBER-REY

                  Patrick ZURSTRASSEN


title: Az Európai Parlament (EU) 2015/1633 határozata (2015. április 29.) az Energiaszabályozók Együttműködési Ügynöksége 2013-as pénzügyi évre vonatkozó elszámolásának lezárásáról

text:
               2015.9.30.

               HU

               Az Európai Unió Hivatalos Lapja

               L 255/155

      AZ EURÓPAI PARLAMENT (EU) 2015/1633 HATÁROZATA
      (2015. április 29.)
      az Energiaszabályozók Együttműködési Ügynöksége 2013-as pénzügyi évre vonatkozó elszámolásának lezárásáról
      AZ EURÓPAI PARLAMENT,

                  —

                  tekintettel az Energiaszabályozók Együttműködési Ügynöksége 2013-as pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Energiaszabályozók Együttműködési Ügynöksége 2013-as pénzügyi évre vonatkozó éves beszámolójáról szóló jelentésre, a központ válaszaival együtt (1),

                  —

                  tekintettel a Számvevőszéknek a 2013-as pénzügyi év tekintetében az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

                  —

                  tekintettel a 2013-as pénzügyi évre szóló költségvetés végrehajtására vonatkozóan az Ügynökség számára adandó mentesítésről szóló, 2015. február 17-i tanácsi ajánlásra (05304/2014 – C8-0054/2015),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3),

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (4) és különösen annak 208. cikkére,

                  —

                  tekintettel az Energiaszabályozók Együttműködési Ügynöksége létrehozásáról szóló, 2009. július 13-i 713/2009/EK európai parlamenti és tanácsi rendeletre (5) és különösen annak 24. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (6),

                  —

                  tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (7) és különösen annak 108. cikkére,

                  —

                  tekintettel eljárási szabályzata 94. cikkére és V. mellékletére,

                  —

                  tekintettel a Költségvetési Ellenőrző Bizottság jelentésére (A8-0117/2015),

         1.

            megadja a mentesítést az az Energiaszabályozók Együttműködési Ügynöksége igazgatója számára az ügynökség 2013-as pénzügyi évre szóló költségvetésének végrehajtására vonatkozóan;

         2.

            megjegyzéseit a mellékelt állásfoglalásban foglalja össze;

         3.

            utasítja elnökét, hogy továbbítsa ezt a határozatot az Energiaszabályozók Együttműködési Ügynöksége igazgatójának, a Tanácsnak, a Bizottságnak és a Számvevőszéknek és gondoskodjon annakaz Európai Unió Hivatalos Lapjában (L sorozat) való közzétételéről.

               az elnök

            Martin SCHULZ

               a főtitkár

            Klaus WELLE

         (1)  HL C 442., 2014.12.10., 18. o.

         (2)  Lásd az 1. lábjegyzetet.

         (3)  HL L 248., 2002.9.16., 1. o.

         (4)  HL L 298., 2012.10.26., 1. o.

         (5)  HL L 211., 2009.8.14., 1. o.

         (6)  HL L 357., 2002.12.31., 72. o.

         (7)  HL L 328., 2013.12.7., 42. o.


title: A Tanács határozata ( 2011. május 17. ) az Európai Vegyianyag-ügynökség tizenöt igazgatósági tagjának kinevezéséről

text:
               21.5.2011

               HU

               Az Európai Unió Hivatalos Lapja

               C 151/1

         A TANÁCS HATÁROZATA
   (2011. május 17.)
   az Európai Vegyianyag-ügynökség tizenöt igazgatósági tagjának kinevezéséről
   2011/C 151/01
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a vegyi anyagok regisztrálásáról, értékeléséről, engedélyezéséről és korlátozásáról (REACH) és az Európai Vegyianyag-ügynökség létrehozásáról szóló, 2006. december 18-i 1907/2006/EK európai parlamenti és tanácsi rendeletre (1) és különösen annak 79. cikkére,
   mivel:

               (1)

               Az 1907/2006/EK rendelet 79. cikke úgy rendelkezik, hogy az Európai Vegyianyag-ügynökség igazgatóságának (a továbbiakban: igazgatóság) tagjaként a Tanács tagállamonként egy képviselőt nevez ki.

               (2)

               A igazgatósági tagokat a vegyi anyagok biztonsága vagy szabályozása terén szerzett megfelelő tapasztalataik és szakértelmük alapján nevezik ki, biztosítva ugyanakkor, hogy az igazgatóságnak általános, pénzügyi és jogi kérdések területén megfelelő szakértelemmel rendelkező tagjai is legyenek.

               (3)

               A hivatali idő négy év. Lehetőség van a kinevezés egyszeri meghosszabbítására.

               (4)

               A Tanács 2007. június 7-i határozatával (2) kinevezte az igazgatóság 27 tagját.

               (5)

               Az igazgatóság belga (3), bolgár (4), dán (5), lett (6), portugál (7), román (8) és egyesült királysági (9) tagjának helyére azóta új tagokat neveztek ki.

               (6)

               A Belgium, Bulgária, Dánia, Németország, Észtország, Görögország, Ciprus, Lettország, Litvánia, Málta, Lengyelország, Portugália, Románia, Szlovákia és az Egyesült Királyság által kijelölt igazgatósági tagok mindegyikét 2011. május 31-ig tartó időszakra nevezték ki. Az ezeket a tagállamokat képviselő igazgatósági tagokat ezért ki kell jelölni és ki kell nevezni a 2011. június 1-jétől2015. május 31-ig tartó időszakra.

               (7)

               A Tanács minden érintett tagállamtól megkapta a jelöléseket,

         A KÖVETKEZŐKÉPPEN HATÁROZOTT:
   1. cikk
   A következő személyeket, akik jelenleg az igazgatóság tagjai, a 2011. június 1-jétől2015. május 31-ig tartó második hivatali időszakra az igazgatóság tagjává kell kinevezni (név, állampolgárság, születési idő):

               —

               Helmut DE VOS, belga, 1978. február 25.

               —

               Bojko Marinov MALINOV, bolgár, 1964. augusztus 30.

               —

               Eskil Toft THUESEN, dán, 1965. szeptember 4.

               —

               Alexander NIES, német, 1956. január 27.

               —

               Leandros NICOLAIDES, ciprusi, 1950. február 11.

               —

               Armands PLÄTE, lett, 1962. február 27.

               —

               Francis E. FARRUGIA, máltai, 1945. december 18.

               —

               Mário GRÁCIO, portugál, 1971. május 5.

               —

               Edita NOVÁKOVÁ, szlovák, 1956. július 8.

               —

               Arwyn DAVIES, brit, 1957. január 17.

         2. cikk
   Az igazgatóságba a 2011. június 1-jétől2015. május 31-ig tartó időszakra a következő személyeket kell kinevezni (név, állampolgárság, születési idő):

               —

               Aive TELLING, észt, 1974. május 8.

               —

               Kassandra DIMITRIOU, görög, 1957. június 30.

               —

               Marija TERIOSINA, litván, 1952. november 4.

               —

               Edyta MIĘGOĆ, lengyel, 1976. január 20.

               —

               Ionuț GEORGESCU, román, 1976. július 3.

         3. cikk
   Ez a határozat az elfogadásának napján lép hatályba.

      Kelt Brüsszelben, 2011. május 17-én.

            a Tanács részéről

            az elnök

         FAZEKAS S.

      (1)  HL L 396., 2006.12.30., 1. o.

      (2)  HL C 134., 2007.6.16., 6. o.

      (3)  HL C 16., 2010.1.22., 5. o.

      (4)  HL C 125., 2010.5.13., 6. o.

      (5)  HL C 282., 2010.10.19., 4. o.

      (6)  HL C 320., 2008.12.16., 4. o.

      (7)  L. 5. lábjegyzet

      (8)  HL C 73., 2008.3.19., 23. o.

      (9)  L. 3. lábjegyzet